PMIndiaData/PMIndiaSum huggingface dataset:
মন্ত্রীমন্দলনা অমৃতসর, বোধ গয়া, সম্বলপুর, সিরমৌর, বিশাখাপত্তনম অমসুং জম্মুদা লৈবা অনৌবা আই.আই.এম. তরেৎকী পর্মানেন্ত কেম্পস লিংখৎপা অমসুং মথৌ পাংথোকহনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা অমৃতসর, বোধ গয়া, সম্বলপুর, সিরমৌর, বিশাখাপত্তনম অমসুং জম্মুদা লৈবা অনৌবা ইন্দিয়ন ইন্সতিত্যুৎ ওফ মেনেজমেন্ত (আই.আই.এম.) তরেৎকী পর্মানেন্ত কেম্পস লিংখৎপা অমসুং মথৌ পাংথোকহনবা লোইননা মখোয়গী লুপা ক্রোর ৩৭৭৫.৪২গী রেকর্রিং এক্সপেন্দিচরগী অপুনবা শেনফম (নন-রেকরিং লুপা ক্রোর ২৯৯৯.৯৬ অমসুং রেকরিং লুপা ক্রোর ৭৭৫.৪৬গী শেনফম)গী অয়াবা পীখ্রে। আই.আই.এম. অসি ২০১৫-১৬/২০১৬-১৭তা লিংখৎখিবনি। ইন্সতিত্যুৎ অসি মতম খরগী ওইবা শঙলেনশিংদা থবক চৎথরি। পুন্না লুপা ক্রোর ৩৭৭৫.৪২ চংগনি হায়না পানরি, মদুগী মনুংদা লুপা ক্রোর ২৮০৪.০৯না ইন্সতিত্যুৎশিং অসিগী পর্মানেন্ত কেম্পস শাবদা চংগনি, মদুগী মরোল অদু মখাদা পীরিঃ- সি.নং. আই.আই.এম.গী মমিং শেনফম (লুপা ক্রোরদা) ১ আই.আই.এম. অমৃতসর ৩৪৮.৩১ ২ আই.আই.এম. বোধ গয়া ৪১১.৭২ ৩ আই.আই.এম. নাগপুর ৩৭৯.৬৮ ৪ আই.আই.এম. সম্বলপুর ৪০১.৯৪ ৫ আই.আই.এম. সিরমৌর ৩৯২.৫১ ৬ আই.আই.এম. বিশাখাপত্তনম ৪৪৫.০০ ৭ আই.আই.এম. জম্মু ৪২৪.৯৩ অপুনবা ২৮০৪.০৯
গুরু সাহিবকী মঙলান মঙফাওনহন্নবা ঐখোয়না লেপ্তনা হোৎনখিগনি: পি.এম.

প্রধান মন্ত্রী, শ্রী নরেন্দ্র মোদীনা সিখ খুন্নাইগী স্পিরিচুএল লুচিংবা কয়া য়াওনা মখোয়গী ইকায় খুম্ননীংঙাই ওইরবা মেম্বর অমসুং জথেদার শ্রী অকাল তাখৎ সাহিবপু হেমকুন্দ সাহিব রোপৱেগা মরী লৈননা নুংঙাইবা ফাওবা অমসুং পুক্নিং থৌগৎনীংঙাই ওইবা ৱাফম থম্লকপগীদমক্তা ঙসি থাগৎখ্রে। মহাক্না গুরু সাহিবকী মঙলান মঙফাওনহহন্নবা লেপ্তনা হোৎনগনি হায়না সঙ্গৎকী মফমদা থাজবা পীখ্রে। প্রেস ইনফোর্মেসন ব্যুরোগী ত্বীত অমগী পাউখুম পীরদুনা, প্রধান মন্ত্রীনা অসুম্না ত্বীত তৌখি, “স্পিরিচুএল লুচিংবশিংনা য়াওনা সিখ খুন্নাইগী জথেদার শ্রী অকাল তাখৎ সাহিব, ইকায়খুম্ননীংঙাই ওইরবা মেম্বরশিংনা হেমকুন্দ সাহিব রোপৱেগীদমক্তা নুংঙাইবা ফোংদোকখি। ঐহাক্না মসিগুম্বা পুক্নিং থৌগৎনীংঙাই ৱাফম থম্বীরকপগীদমক্তা থাগৎচরি অমসুং গুরু সাহিবকী মঙলান মঙফাওনহহন্নবা ঐহাক্না লেপ্তনা হোৎনগনি হায়না সঙ্গৎকী মফমদা থাজবা পীজরি”।
প্রধান মন্ত্রীনা ৬শুবা ভারত-জর্মনী ইন্তর-গোবরমেন্তল কন্সল্তেশন্সকী প্লেনরী সেসন পুন্না থৌবুরেল ওইমিন্নখি

প্রধান মন্ত্রী, শ্রী নরেনদ্র মোদীনা ফেদরেল রিপব্লিক ওফ জর্মনীগী চান্সেলর, ঐচ.ই. শ্রী ওলাফ স্কোলজকা লোইননা ভারত-জর্মনী ইন্তর-গোবরমেন্তল কন্সল্তেশন্স (আই.জি.সি.)গী প্লেনরী সেসনদা পুন্না থৌবুরেল ওইমিন্নখি। অহোবগী ৱা ঙাংবদা, লুচিংবা অনিমক্না নাকল অনিমক্কী ওইবা মরীগী মরু ওইবা এসপেক্তশিং অদু পনখি লোইন-লোইননা রিজনেল অমসুং গ্লোবল ইশুশিংগী মতাংদা মখোয়গী ৱাখল্লোনদা ফাওবশিংদুসু শেয়র তৌখি। ভারত-জর্মনীগী পার্তনরশিপ অসি কমপ্লেক্স ৱার্ল্দদা মাইপাকপগী খুদম অমা ওইনা মথৌ তৌবা য়াই হায়না প্রধান মন্ত্রীনা মরু ওইনা পনখি। মহাক্না ভারতকী আত্মানিরভর ভারত কেমপেনদা জরমননা শরুক য়ানবা হায়দুনসু চেবাউ পীখি। নাকল অনিমক্তগী শরুক য়ারিবা মন্ত্রীশিং অমসুং ওফিসিয়েলশিংনা আই.জি.সি.গী তোঙান-তোঙানবা ত্রেকশিংগী মতাংদা পাংথোকখিবা মখোয়গী মীফম অদুগী শম্লপ্পা রিপোর্তশিং উৎখি। ফোরেন এফিয়র্স অমসুং সেক্যুরিতী। ইকোনোমিক, ফাইনান্সিয়েল পোলিসী, সাইন্তিফিক অমসুং সোসিয়েল এক্সচেঞ্জ। ক্লাইমেত, এনভাইরনমেন্ত, সস্তেন্নেবল দেবেলপমেন্ত অমসুং ইনর্জী। ফাইনান্স মন্ত্রী, শ্রীমতি নির্মলা সিতারেমন; এক্তর্নল এফিয়র্স মন্ত্রী, দা. এস. জয়শঙ্কর; সাইন্স অমসুং তেক্নোলোজীগী এম.ও.এস. (আই.সি.), দা. জিতেন্দ্র সিং; অমসুং দি.পি.আই.আই.তি.গী সেক্রেতরী, শ্রী অনুরাগ জেননা ভারতকী মাইকৈদগী প্রেজেন্তেশণশীং পীখি। প্লেনরী সেসন অদু গ্রীন অমসুং সস্তেন্নেবল দেবেলপমেন্ত পার্তনরশীপ থমদুনা প্রধান মন্ত্রী অমসুং চান্সেলর স্কোলজনা জোইন্ত দিক্লেরেশন ওফ ইন্তেন্ত (জে.দি.আই.)গী খুৎয়েক পীনদুনা লোইশিনখি। মসিগি পার্তনরশিপ অসিনা এস.দি.জি.শিং অমসুং ক্লাইমেত এক্সনগী মতাংদা ভারত-জর্মনী কোওপরেশনদা হোল-ওফ-গোবর্নমেন্ত এপ্রোচ অসি পাম্লি, মসিগী মখাদা জর্মনীনা ২০৩০ ফাওবগী ওইনা অনৌবা অমসুং অহেনবা দেবেলপমেন্ত এসিসতেন্সকী য়ুরো বিলিয়ন ১০গী এদভান্স কমিৎমেন্ত পীনবা বাখ্রে। মসিগী জে.দি.আই. অসিনা পার্তনরশীপ অসিদা অৱাংবা থাক্কী কোওর্দিনেশন অমসুং পোলিতিকেল দাইরেক্সন পীনবা আই.জি.সি.গী ফ্রেমৱার্ক্কী মনুংদা মিনিতেরিয়ল মেকানিজম অমসু শেম্লগনি। আই.জি.সি.গী মতুংদা জোইন্ত স্তেতমেন্ত অমা লৌখৎখি, স্তেতমেন্ত অদু অসিদা য়েংবা য়াগনি। নাকল আনিমক্কী ওইবা মন্ত্রীশিংগী মীফম অদুদা এগ্রীমেন্ত কয়া অমা ৱারোইশিন পুরকখি। লিস্ত অদু অসিদা য়েংবা বাগনি।
মহাত্মা গান্ধীগী ১৫০ শুবা মপোক কুমওনগী তাঞ্জাদা মীয়াৎশিংদা অখন্নবা মরাল কোকপীবদা মন্ত্রীমন্দলনা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মহাত্মা গান্ধীগী ১৫০ শুবা মপোক কুমওন পাংথোকপগী শরুক অমা ওইনা মীয়াৎশিংদা অখন্নবা মরাল কোকপীনবগীদমক মসিগী ওইবা অয়াবা পীখ্রে। মহাত্মা গান্ধীগী ১৫০ শুবা মপোক কুমওনগী শরুক অমা ওইনা, মীয়াৎশিংগী মখাগী কেতেগোরীশিং অসিবু অখন্নবা মরাল কোকপীবগীদমক খন্নরগনি অমদি ফেজ অহুমলক্তা থাদোক্কনি। অহানবা ফেজদা, ২০১৮গী ওক্তোবর ২ (মহাত্মা গান্ধীগী মপোক কুমওন)দা মীয়াৎশিং থাদোক্কনি, অনিশুবা ফেজদা, ২০১৯গী এপ্রিল ১০ (চম্পারন সত্যগ্রহগী মীংশিং রুমওন)দা মীয়াৎশিং থাদোক্কনি অমসুং অহুমশুবা ফেজদা, ২০১৯গী ওক্তোবর ২ (মহাত্মা গান্ধীগী মপোক কুমওন)দা মীয়াৎশিং থাদোক্কনি:- (ক) মখোয় মখোয়গী ফাদোক মতমগী চাদা ৫০ মপুং ফারবা চহি ৫৫ শুরবা অমদি হেল্লবা নুপী ফাদোকশিং। (খ) মখোয় মখোয়গী ফাদোক মতমগী চাদা ৫০ মপুং ফারবা চহি ৫৫ শুরবা অমদি হেল্লবা ত্রান্সজেন্দর ফাদোকশিং। (গ) মখোয় মখোয়গী ফাদোক মতমগী চাদা ৫০ মপুং ফারবা চহি ৬০ শুরবা অমদি হেল্লবা নুপা ফাদোকশিং। (ঘ) মখোয় মখোয়গী ফাদোক মতমগী চাদা ৫০ মপুং ফারবা চাদা ৭০ শোয়নাইরবা ফাদোকশিং। (ঙ) মতম লেপ্লবা অনাবা ফাদোকশিং। (চ) মখোয় মখোয়গী ফাদোক মতমগী শরুক অহুমথোকপগী অনি (চাদা ৬৬) মপুং ফারবা ফাদোকশিং। অখন্নবা মরাল কোকপীবা অসি শিবগী মীয়াৎ তারবা নত্রগা শিবগী মীয়াৎ তাবদগী পুন্সী চুপ্পা কৈশুমশংদা থম্বদা ওন্থোকখিবা ফাদোকশিং , দাওরী দেথ, রেপ, হ্যুমেন ত্রাফিকিং অমসুং পোতা, য়ু.এ.পি.এ. তাদা, এফ.আই.সি.এন. পোকসো এক্ত, মনী লোন্দরিং, ফেমা, এন.দি.পি.এস. প্রিভেন্সন ওফ করপ্সন এক্ত অসিনচিংবা শাথিবা অমসুং তমথীবা ক্রাইমশিংদা ফাদোক তারবা অদুগুম্লবা মীয়াৎশিংদি য়াওরোই । য়ুমলৈ-কৈরৈ মন্ত্রালয়না রাজ্য অমসুং য়ুনিয়ন তেরিতোরী পুম্নমক্তা ইলিজিবল ওইরবা ফাদোকশিংগী কেসশিং প্রোসেস তৌনবা য়াথং ইশু তৌরগনি। রাজ্য সরকারশিং অমসুং য়ুনিয়ন তেরিতোরী এদমিনিস্ত্রেসনশিংনা কেসশিং অসি থিজিন্নবা কমিতী অমা শেম্নবা পাউতাক পীরগনি। সংবিধানগী আর্তিকল ১৬১গী মখাদা কনসিদরেসন অমসুং এপ্রুবেলগীদমক রাজ্য সরকারশিংনা কমিতীগী রিকমেন্দেসনশিং অদু রাজ্যপালগী মাংদা থমগনি। এপ্রুবেল ফংলবা মতুং ফাদোকশিং অদু ২০১৮গী ওক্তোবর ২, ২০১৯গী এপ্রিল ১০ অমসুং ২০১৯গী ওক্তোবর ২ দা থাদোক্কনি। য়ুম্ফম: মহাত্মা গান্ধীগী ১৫০ শুবা মপোক কুমওন অসি মশক নাইবা থৌরম অমনি অমদি মশক নাইবা থৌরমশিংদা ফাদোকশিংবু অখন্নবা মরাল কোকপীবা অসি মশক নাইবা অমদি মতা চাবা অমগুম লৌই। মসিনা জাতিগী মপা মহাত্মা গান্ধীনা মীওইবগী য়াইফনবা তৌবা অদুদা শ্রদ্ধাঞ্জলি ওইরগনি।
প্রধান মন্ত্রীনা মিশন শৌর্য় তিমগী মীহুৎশিংগা উনখ্রে

প্রধান মন্ত্রী শ্রী নরেন্দ্র মোদীনা ঙসি মহারাষ্ট্রদগী ত্রাইবেল মহৈরোই তরাগী কাংবু অমগা উনখ্রে। মহৈরোইশিং অদু মহারাষ্ট্রা রাজ্য সরকারগী অদিবাসী বিকাস ভিবাগকী “মিশন শৌর্য়” ইনিসিয়েতিবকী কাংলুপ অমগী শরুক অমনি। কাংলুপ অসিগী মহৈরোই মঙানা ২০১৮গী মে থাদা মায় পাক্না মাউন্ত এভরেস্ত কাখি। মহৈরোইশিং অদুনা ত্রেনিং মনুং অমসুং মাউন্ত এভরেস্ত কাবদা মখোয়না থেংনরকখিবশিং অদু পাউদমখি। প্রধান মন্ত্রীনা মহৈরোইশিং অদুবু মখোয়না মায় পাক্লকপা অদুদা পুক্নীং থৌগৎখি। মহাক্না কাংলুপ অদুগী মীহুৎ খুদিংমকপু ইকায় খুম্নবা উৎখি। মহারাষ্ট্রগী মুখ্য মন্ত্রী শ্রী দেবেন্দ্রা ফদনাবিস অমসুং য়ুমলৈ-কৈলৈ মন্ত্রালয়গী কেন্দ্রগী রাজ্য মন্ত্রী শ্রী হন্সরাজ অহিরনা থৌরম অদুদা শরুক য়াখি।
প্রধান মন্ত্রীনা পুৱারী ওইরবা বোদো একোর্দ তরাম্না ওকখ্রে, মসিনা বোদো মীয়ামগীদমক ত্রান্সফোর্মেতিব রিজল্ত পুরক্লগনি হায়খ্রে

প্রধান মন্ত্রী শ্রী নরেন্দ্র মোদীনা ঙসি খুৎয়েক পীনখিবা পুৱারী ওইরবা বোদো একোর্দ তরাম্না ওকখ্রে অমদি একোর্দ অসিনা বোদো মীয়ামগীদমক ত্রান্সফোর্মেতিব রিজল্ত পুরক্লগনি হায়খ্রে। ত্বিতরদা প্রধান মন্ত্রীনা হায়খি, “শান্তি, মত তিন্নবা অমসুং অপুনবগী অনৌবা অয়ুক অমদা, ভারতকীদমক ঙসি অসি য়াম্না অখন্নবা নুমীৎ অমনি। বোদো গ্রুপশিংগা লোয়ননা ঙসি একোর্দ খুৎয়েক পীনখিবা অসিনা বোদো মীয়ামগীদমক ত্রান্সফোর্মেতিব রিজল্ত পুরক্লগনি। ঙসি খুৎয়েক পীনখিবা বোদো একোর্দ অসিনা ফ্রেমৱার্ক অমগী মখাদা মকোকথোংবা স্তেকহোল্দরশিং মায় পাক্না পুন্সিলহল্লে। মমাংদা খুৎলায় পায়বা কাংলুপশিংগা লোয়নরম্বা মখোয় অদু হৌজিক মেনস্ত্রিমদা চংলক্লগনি অমসুং ঐখোয়গী জাতিগী চাউখৎপদা শরুক য়ারগনি। বোদো কাংলুপশিংগা লোয়ননা একোর্দ পাংথোকখিবা অসিনা বোদো মীয়ামগী য়ুনিক কলচর মখা তানা ঙাক্তুনা থম্লগনি অমসুং পোপুলর ওইহল্লগনি। ঐখোয়না বোদো মীয়ামগী এস্পিরেসনশিংবু মপুং ফাহন্নবগীদমক পাংথোকপা য়াবা পুম্নমক পাংথোক্নবা ৱাশক্লি।”
জর্মনগী চাঞ্ছেল্লরগা লোইননা প্রধান মন্ত্রীনা গান্ধী স্মৃতিদা চৎখি

ঙসি নই দিল্লীদা জর্মনগী চাঞ্ছেল্লর দোক্তর এঞ্জেলা মারকেলগা লোয়ননা প্রধান মন্ত্রী শ্রী নরেন্দ্র মোদী গান্ধী স্মৃতিদা চৎখ্রে। শক্নাইরবা কলাকার পদ্ম ভুষন শ্রী রাম সুতারনা শাবা মহাত্মা গান্ধীগী মীতম মমাংদা প্রধান মন্ত্রীনা জর্মনগী চাঞ্ছেল্লরবু ওকখি। মফম অদুগী মরুওইবশিং শন্দোক্না তাক্লদুনা, প্রধান মন্ত্রীনা দোক্তর মারকেলদা হায়খি মদুদি স্মৃতি অসি মহাত্মা গান্ধীনা মহাক্কী পুন্সিগী অরোইবা থা খর লৈখিবা মফমনি অমসুং মহাক ১৯৪৮কী জনুৱারী ৩০দা হাৎখি। মমাংদা মালেমগী লুচিংবা কয়া ম্যুজম অসি য়েংখ্রে অমসুং শক্নাইরবা কলাকার শ্রী উপেন্দ্র মহারথী অমসুং শান্তিনিকেতনগী নন্দলাল বোসকী মহৈরোই অমা ওইরিবা ইন্দো-হুঙ্গেরিয়ন পেন্তর ইলিজাবেথ ব্রুন্নরগী স্কেচশিং অমসুং লাইশিং য়েংখি। অহিংসা অমসুং সৈত্যগ্রহদা য়ুম্ফম ওইবা বিরাত রাজারাম য়জনিকনা শন্দোক্না তাকপা দিজিতেল গেল্লরী অমা মখোয়না য়েংখি। অলবর্ত এন্সতাইন্না মহাত্মা গান্ধীদা হায়খিবা ৱারোলশিংগী ওদিও য়াওনা তোঙান-তোঙানবা দিজিতেলগী ইন্সতোলেসনশিং অমসুং লৈবাক ১০৭তা শকখিবা ঈশৈ ‘বৈস্নব জন তু’ মখোয়না য়েংখি। মর্তিয়র্স কলমদা মহাত্মা গান্ধীগী মফমদা প্রধান মন্ত্রী শ্রী নরেন্দ্র মোদী অমসুং জর্মনগী চাঞ্ছেল্লর দোক্তর এঞ্জেলা মারকেলনা ইকায়খুম্নবা উৎখি অমসুং লৈ কৎখি।
একাদেমিক লিদরশিপ ওন এজুকেশন ফোর রিসর্জেন্স কনফ্রেন্সতা পীখিবা প্রধানমন্ত্রীগী ৱারোল

ঙসি নিউ দিল্লিদা প্রধান মন্ত্রী নরেন্দ্র মোদীনা একাদেমিক লিদরশিপ ওন এজুকেশন ফোর রিসর্জেন্স হায়বা কনফরেন্স অমদা ৱা ঙাংখ্রে। মহাক্না হায়খি, কনাগুম্বা অমনা নৌনা শেমগৎনবা ৱাখল খল্লকপা মতমদা, অহানবা ওইনা কোক্তা খল্লকপা অসি মালেমদা ভারতকী মপাঙ্গল কল্লবা ৱাখল্লোন মশক তাকখিবা শ্বামি বিবেকানন্দনি। প্রধান মন্ত্রীনা শ্বামি বিবেকানন্দগী মশা-মরোমদোম লেপচবা, লমচৎ-শাজৎ শেমগৎপা, মীওইবগী মগুন অমসুং মহৈ তম্বগী থবকশিং নৌহৌননা নীংশিংখি। প্রধান মন্ত্রীনা হায়খি, অনৌবা পুথোকপা হায়বসি ঙসিগী লাইরিক তম্বগী মরুওইবা অমনি। ভারতকী অরিবা লাইরিক বেদগী ৱাফম পল্লদুনা প্রধান মন্ত্রীনা হায়খি, লৌশিং য়াউদনা ঐখোয়না ঐখোয়গী খুন্নাই, ঐখোয়গী লৈবাক, ঐখোয়গী পুন্সি শেমগৎপা ঙম্লোই। মহাক্না হায়খি, ঐখোয়গী অরিবা য়ুনিভর্সিতীশিং তক্সসিলা, নালন্দা অমসুং বিক্রমসিলানচীংবনা লৌশিংগী মথক্তা অনৌবা পুথোকপদা মরুওইনা লৌখি। প্রধান মন্ত্রীনা বাবাসাহেব ভিমরাও অম্বেদকর, দীনদয়াল উপধ্যায় অমসুং দোক্তর রাম মনোহর লোহিয়াগী লাইরিক তম্বদা লৈরিবা ৱাখল্লোনশিং নীংশিংখি। নরেন্দ্র মোদীনা হায়খি, ঙসিদি লৈবাক অমত্তনা নৎত্রগা মীওই অমত্তা নাইতোম হিংবা ঙম্লোই। গ্লোবেল সিতিজন নৎত্রগা গ্লোবেল ভিলেজগী ৱাখল্লোন অসি মরুওই। মহাক্না হায়খি, য়ুনিভর্সিতীশিং অমসুং কোলেজশিংনা ঐখোয়না থেংনরিবা খুদোংচাদবশিং অসি কোকহন্নবা পাম্বৈ পুথোক্কদবনি। ঐখোয়না মহৈলোইশঙশিং অসি অনৌবা পুথোকপগা মরি লৈনহনগদবনি। মহৈরোইশিংনা মখোয়না ক্লাস্তগী ফংলকপা লৌশিং অদু লৈবাক অসিগী দরকার ওইবশিংগা শম্নহনগদবনি। অঙাংশিং অনৌবা পুথোকপগী থবক পুক্নিং থৌগৎনবা অতল তিংকরিং লেবশিং লিংখৎলে। রাইজ-রিভিতালাইজেসন ওফ ইনফ্রাস্ত্রকচর এন্দ সিস্তেম ইন এজুকেশন থৌরম্না মহৈ-মশিং তম্বগী মচাকশিং শেমগৎলি। অৱাংবা থাক্কী মহৈ তম্বগী মতাংদা পায়খৎলিবা থবকশিং মহাক্না পনখি। খুন্নাই অমদা অফবা ওজা শেমগৎপগী মরুওইবা প্রধান মন্ত্রীনা পনখি। মহাক্না হায়খি, দিজিতেলগী মহৈ হৈহনবদা অমসুং হিংবদা লাইনবা সরকারগী থবকশিং মীয়ামদা খঙহনবদা অখঙ-অহৈশিং অমসুং মহৈরোইশিংনা অচৌবা থৌদাং লৌগদবনি। প্রধান মন্ত্রীনা হায়খি, নহারোলশিংনা ভারত অসি মালেমগী মশক অমা তাক্লে। স্তার্ত অপ ইন্দিয়া, স্তেন্দ অপ ইন্দিয়া অমসুং স্কিল ইন্দিয়া অসি নহারোলশিংগী হৈশিংবা শেমগৎনবা পায়খৎপনি।
পি.এম.না ভারতকী ঈশৈ শৈরাংবা, রিক্কী কেজনা এলবম দিভাইন তাইদসকীদমক গ্রেম্মী এৱার্দ ফংলকপদা নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা ভারতকী ঈশৈ শৈরাংবা, রিক্কী কেজনা এলবম দিভাইন তাইদসকীদমক গ্রেম্মী এৱার্দ ফংলকপদা নুংঙাইবা ফোঙদোকখ্রে। রিক্কী কেজনা তৌরকপা ত্বিত অমগী পাউখুম পীরদুনা প্রধান মন্ত্রীনা হায়খি; "শীংথানীংঙাই ওইবা মাইপাকপা অসিগীদমক নুংঙাইবা ফোঙদোকচরি অমসুং অদোমগী তুংগী পুন্সিগীদমক য়াইফ-মঙ্গোল পীজরি!"
মন্ত্রীমন্দলনা এম এম তি সি লিমিতেদকী থোংদা জাপান  অমসুং খা কোরিয়াদা শুংদোক্ত্রিবা য়োৎ সপ্লাই তৌনবগীদমক অশাংবা মতমগী য়ান-ৱারোলশিংদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা এম এম তি সি লিমিতেদকী থোংদা অতোপ্পা চহি মঙা অমগী ওইনা (মদুদি ১.৪.২০১৮দগী ৩১.৩.২০২৩ ফাওবা) জাপানীজ স্তীল মিল্স (জে এস এম এস) অমসুং পি ও এস সি ও, খা কোরিয়াদা গ্রেদ +৬৪% এফ.ই. য়াওবা শুংদোক্ত্রিবা য়োৎ সপ্লাই তৌনবগীদমক অশাংবা মতমগী য়ান-ৱারোল (এল তি এ এস) রিন্যু তৌবদা অয়াবা পীখ্রে। মচা নাইবা ৱাফম: হৌজিক চৎনরিবা এল তি এ এস অসি ৩১.৩.২০১৮ ফাওবা ভেলিদ ওইরি। জাপানগী স্তীল মিল্স অমসুং পি ও এস সি ও, খা কোরিয়াগা রিন্যু তৌগদৌরিবা এল তি এ এস অসি ১.৪.২০১৮দগী ৩১.৩.২০২৩ ফাওবা চহি মঙাগী ওইগনি। এল তি এগী মখাদা চহিগী ওইনা থাদোক্কদৌরিবা শুংদোক্ত্রিবা য়োৎকী চাং অসি চহিগী ওইনা য়ামদ্রবদা মিলিয়ন তোন ৩.৮০দগী চহিগী ওইনা য়াম্লবদা মিলিয়ন তোন ৫.৫০ ফাওবা ওইগনি। এল তি এ এস অসিগী মখাদা এম এম তি সি লিমিতেদকী থোংদা জে এস এম এস অমসুং পি ও এস সি ও, খা কোরিয়াদা সপ্লাই তৌনবগীদমক প্রপোজ তৌরিবা শুংদোক্ত্রিবা য়োৎকী চাংশিং অসি গ্রেদ +৬৪% এফ.ই. য়াওবা ওইগনি। ব্রেক-অপ অদু মখাদা পীরি:- জাপানীজ স্তীল মিল্স চহিগী ওইনা মিলিয়ন তোন ৩.০০ ~ ৪.৩০ পি ও এস সি ও, খা কোরিয়া চহিগী ওইনা মিলিয়ন তোন ০.৮০ ~ ১ .২০ হৌজিক লৈরিবা সিঙ্গল এজেন্সী ওপরেসনগী পোলিসী অমসুং এফ ও বি মমলগী চাদা ২.৮গী ত্রেদিং মর্জিনগা লোয়ননা এম এম তি সিগী থোংদা থাদোক্লিবা অসি মখা চত্থখিগনি। কান্নবশিং : এল তি এ এসকী মখাদা শুংদোক্ত্রিবা য়োৎ থাদোকপনা মতম কুইনা শরুক য়ামিন্নদুনা লাক্লিবা লৈবাক অমা ওইরিবা জাপান অমসুং খা কোরিয়াগা লোয়ননা ভারতকী বাইলেতরেলগী মরি হেন্না চেৎশিলহনবদা মতেং ওইরগনি। য়ুমফম: জাপানদা ভারতকী শুংদোক্ত্রিবা য়োৎ থাদোকপগী পুৱারী অসি চাউরাক্না চহি হুমফু ফারক্লে অমদি মসিনা জাপানগা লোয়ননা ভারতকী বাইলেতরেল রিলেসনগী লেংদ্রবা মচাক অমা ওইরি। এম এম তি সিনা ইং ১৯৬৩দগী হৌরগা জে এস এম এসতা অমদি ১৯৭৩দগী হৌরগা খা কোরিয়াদা শুংদোক্ত্রিবা য়োৎ সপ্লাই তৌরি। মন্ত্রীমন্দলনা, ২৪.০৬.২০১৫দা পাংথোকখিবা মসিগী মীফমদা চহি অহুমগী ওইনা (মদুদি ২০১৫দগী ২০১৮ ফাওবা) শুংদোক্ত্রিবা য়োৎ সপ্লাই তৌনবগীদমক জাপানীজ স্তীল মিল্স (জে এস এম এস) অমসুং পি ও এস সি ও, খা কোরিয়াগা লোয়ননা মতম কুইনা চৎনগদবা য়ান–ৱারোল (এল তি এ এস) পাংথোক্নবা এমএমতিসি লিমিতেদপু ওথোরাইজ তৌখি।
মন্ত্রীমন্দলনা ভারত অমসুং নোর্ৱেগী মরক্তা ইন্দিয়া-নোর্ৱে ওসিন দাইলোগতা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং নোর্ৱেগী মরক্তা ইন্দিয়া-নোর্ৱে ওসিন দাইলোগতা য়ানা ৱারোলদা অয়াবা পীখ্রে। কান্নবশিং: য়ানা ৱারোল অসিনা ব্লু ইকোনোমীগী দিবেলপমেন্তকী শরুক ওইনা ম্যুচুএল ইন্তরেস্তকী লমশিংদা তেংবাং পীনরগনি। নোর্ৱে অসি ব্লু ইকোনোমীগী লমদা গ্লোবেল লীদর অমা ওইরি অমদি ফিসরিজ, হাইদ্রোকার্বোন্স, রেন্যুয়েবল ইনর্জী, ওসিন রিসোর্সশিংগী সস্তেনেবল হার্নেসিং অমসুং মেরিতাইম ত্রান্সপোর্ত অসিনচিংবা লমশিংদা অয়ৌবি থাক্কী তেক্নোলোজীশিং অমসুং এক্সপার্তিজ লৈরি। প্রপোজ তৌরিবা য়ানা ৱারোল অসিনা হাইদ্রোকার্বোনগী এক্সপ্লোইতেসন অমসুং অতোপ্পা মেরিন রিসোর্সশিং, লোয়ন লোয়ননা জোইন্ত তাক্স ফোর্সকী ফ্রেমৱার্ক মনুংদা স্তেকহোল্দর পুম্নমক্কী ম্যুচুএলল বেনিফিৎকীদমক পোর্তশিংগী মেনেজমেন্ত অমসুং তুরিজম দিবেলপমেন্তগুম্বা লমশিংদা কোলাবোরেসনগীদমক খুদোংচাবশিং ফংহনবদা থৌদাং লৌগনি।
প্রধান মন্ত্রীনা শরথ কমল অমসুং সাথিয়ান গ্যান্সেকরননা নুপাগী দবল্স তেবল তেন্নিসতা লুপাগী তক্মান ফংখিবগীদমক থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা শরথ কমল অমসুং সাথিয়ান গ্যান্সেকরননা বর্মিংঙম সি.দব্ল্যু.জি. ২০২২দা নুপাগী দবল্স তেবল তেন্নিসতা লুপাগী তক্মান ফংখিবগীদমক থাগৎপা ফোংদোকখ্রে। প্রধান মন্ত্রীনা অসুম্না ত্বীৎ তৌখি; “তীমৱার্ক্তা অহেনবা শক্তি! @sharathkamal1 অমসুং @sathiyantt গী দাইনামিক তীম্না নুপাগী দবল্সকী ইভেন্ততা লুপাগী তক্মান ফংখ্রে। অসিগুম্বা হৈথোই শিংথোইরবা এথলেৎশিং অসিবু য়াইফ-মঙ্গোল পীজরি। #Cheer4India”
মন্ত্রীমন্দলনা সেন্ত্রেল রেলসাইদ ৱেয়রহাউস কম্পনী লিমিতেৎ (সি.আর.দবল্যু.সি.)বু সেন্ত্রেল ৱেয়রহাউসিং কোর্পোরেসন (সি.দবল্যু.সি.)গা লোয়ননা মর্জর তৌবদা অয়াবা পীখ্রে

প্রধান মন্ত্রীনা পীবা, ইজ ওফ দুইং ব্যুজিনেস পুখৎনবা অমসুং প্রাইবেৎ সেক্তরশিং অসি পব্লিক সেক্তর অন্দর্তেকিংদা পুরক্নবা “মিনিমম গবর্নমেন্ত মেক্সিমম গবর্নান্স”কী মায়কৈদা হাপ্নবগী অতোপ্পা খোঙকথাং অমা ওইনা প্রধান মন্ত্রী শ্রী নরেন্দ্র মোদীনা চেয়র লৌদুনা কেন্দ্রগী মন্ত্রীমন্দলনা ২০০৭গী কম্পনী এক্ত, ১৯৫৬কী মখাদা মিনি-রত্না কেতগরী-II সেন্ত্রেল পব্লিক সেক্তর এন্তরপ্রাইসেস (সি.পি.এস.ই.) অমা ওইরিবা ‘সেন্ত্রেল রেলসাইদ ৱেয়রহাউস কম্পনী লিমিতেৎ’ (সি.আর.দবল্যু.সি.)কী এসেতশিং, লাইবিলিতীশিং, রাইতসশিং অমসুং ওব্লিগেসন পুম্বা ‘সেন্ত্রেল ৱেয়রহাউস কোর্পোরেসন (সি.দবল্যু.)দা মর্জ তৌবা অমসুং ত্রান্সফর তৌবগী অয়াবা পীখ্রে। মর্জ তৌখিবা অসিনা কম্পনী অনিগী মথৌশিং (মদুদি, ৱেয়রহাউস, হেন্দলিং, ত্রান্সপোর্তেসন) অসি এদমিনিস্ত্রেসন অমগী মখাদা ইফিসিএন্সি, ওপ্তিমম কেপাসিতী য়ুতিলাইজেসন, ত্রান্সপরেন্সী, একাউন্তেবিলিতী, শেল-থুমগী কন্নবা অমসুং অনৌবা ৱেয়রহাউসিংগী মফম কন্নবা রেলৱে থমফম হেনগৎহনবা অসি পুশিল্লগনি। রেলসাইদ ৱেয়রহাউস কমপ্লেক্স (আর.দবল্যু.সি.এস.)কী মেনেজমেন্ত এক্সপেন্দিচর অসি কোর্পোরেত ওফিস রেন্ত, এমপ্লোয়ীশিংগী তোলোপ অমসুং অতৈ অতোপ্পা এদমিনিস্ত্রেতিব কোস্ততা ককথদুনা লুপা কোতি ৫দা তাথরকপা য়াই হায়না পারি। আর.দবল্যু.সি.এস. শিজিন্নবগী চাং অসি হেনগৎলগনি হায়বদি সি.দবল্যু.সি.দা হৌজিক থম্লিবা পোৎ-চৈ হায়বদি সিমেন্ত, হার, চিনী, থুম অমসুং সোদাগী মথক্তা অতৈ-অতোপ্পা থম্বা য়াবগী ওইথোকপা লৈরি। মর্জর অসিনা পোৎ-চৈ থম্ফমগী মনাক্তা য়ামদ্রবদা রেলসাইদ ৱেয়রহাউস ৫০ হেন্না লিংখৎনবগী খুদোংচাবা পীগনি। মসিনা স্কীল ওইরবা থবক শুবশিংদা মেন্দেজ ৩৬,৫০০ অমসুং অনস্কীল ওইরবা থবক শুবা ৯,১২,৫০০তা থবক্কী খুদোংচাবা পীবা য়ানা লৈরি। মর্জর অসি ৱারেপ লৌখিবা নুমিৎকগী থা নিপাল ফাওবগী মনুংদা লোইশিনবা য়ানা লৈরি। সি.দবল্যু.সি. অসি ১৯৫৭দা লিংখৎখিবা লৌউ-শিংউবগী পোত্থোক্কী ৱেয়রহাউসকীদমক ৱেয়রহাউসক কোপরেসনগী ইনকোপরেসন অমসুং রেগুলেসন পীনবা লিংখৎখিবা মিনি-রত্না কেতগরী-I সি.পি.এস.ই. অমনি। সি.দবল্যু.সি. অসি কেপিতেল ওইনা লুপা কোতি ১০০গী অয়াবা পীবগা লোয়ননা শেন্দোই লৌবা পব্লিক সেক্তর এন্তরপ্রাইসেস (পি.এস.ই.) অমনি অমসুং কেপিতেল ওইনা লুপা করোর ৬৮.০২ পৈশা থীরি। সি.দবল্যু.সি.না তোঙান্না ‘সেন্ত্রেল রেলসাইদ ৱেয়রহাউস কম্পনী লিমিতেৎ’ (সি.আর.দবল্যু.সি.) কৌবা সবসিদিএরী কম্পনী অমা ২০০৭গী জুলাইগী ১০দা শেম শানবা, চাওখৎনবা, পুখৎনবা অমসুং রেলসাইদ ৱেয়রহাউস কমপ্লেক্সেস/তর্মিনেলশিং/মল্তিমোদাল শেম্লি। সি.আর.দবল্যু.সি. অসি এমপ্লোয়ী ৫০ অমসুং আউতসোর্চ পর্সোনেল ৪৮না শাবা ওর্গানাইজেসন অমনি। হৌজিক্কী ওইনা মসিদা রেলসাইদ ৱেয়রহাউস ২০ লৈবাক অসিদা থবক তৌরি। ২০২০গী মার্চকী ৩১দা, কম্পনীগী নেত ৱোর্থ (কেপিতেলগা লোয়ননা ফ্রী রিজর্ব পীথোকখিবা) অসি লুপা কোতি ১৩৭.৯৪ নি। সি.আর.দবল্যু.সি.না আর.দবল্যু.সিগী চাওখৎ থৌরাং অমসুং থবক তৌবদা অখন্ননা, য়াম্না হৈ-শিংনা অমসুং অফবলোমদা চাওখৎনবা হোৎনৈ অদুবু কেপিতেলগী অৱাৎপা লৈবা অমসুং রেলৱেজ মিনিস্ত্রীগী এম.ও.য়ু.গী ক্লোজদা অথিংবা লৈবনা, পাম্লিবা অদু য়ৌনা চাওখৎপা ঙমদে। সি.দবল্যু.সি. অসিনা সি.আর.দবল্যু.সি.গী অমত্তা ঙাইরবা সেয়রহোলদর অমা ওইবনা অমসুং এসেত অমসুং লাইএবিলিতী অমসুং রাইতস অমসুং ওব্লিগেসন সি.দবল্যু.সি. দা ত্রান্সফর তৌরগনি, হায়রিবা অসিদা শেল-থুমগী ওইবা মাংজবা অমত্তা লৈরোই মদুগী মহুত্তা মসিনা পুনশিন্দুনা থবক তৌমিন্নগনি। ‘আর.দবল্যু.সি. দিবিজন’ কৌবা তোঙানবা দিবিজন অমা সি.দবল্যু.সি.না আর.দবল্যু.সি.গী থবকশিং অমসুং মার্কেতিং তৌনবা পুথোক্কনি।
এসিস্তেন্ত সেক্রেতরীশিংগী লোইশিনবগী থৌরম: ২০১৬ বেৎচকী আই এ এস ওফিসরশিং প্রধান মন্ত্রীদা শন্দোক্না তাকখি

ওফিসরশিংনা খনগৎলবা প্রজেন্তেসন ৮ অদুদা লৌমীশিংগী শেন্থোক হেনগৎহনবা, সোইল হেল্থ কার্দ, অৱাবশিং কোকহনবা, নাগরিকশিংগী য়াইফনবা থবকশিং, পাৱর সেক্তর নৌনা শেমদোকপা, লমকোয়বশিংগী খুদোংচাবশিং শেমগৎপা, ই–ওক্সন অমসুং স্মার্ত সিতী শেমগৎপগী ৱাফমশিং য়াউরি। থৌরম অদুদা প্রধান মন্ত্রীনা হায়খি, এসিস্তেন্ত সেক্রেতরীশিংগী থৌরম অসিনা খ্বাইদগী নহা ওইবশিং অমসুং খ্বাইদগী সেনিয়র ওইবশিং উনবগী খুদোংচাবা অমা পীরি। মসিগী থৌরম অসিগী শরুক অমা ওইনা তোঙান-তোঙানবা মন্ত্রলয়শিংদা থবক তৌরিঙৈদা মখোয়না ফংলবা লৌশিংশিং অদু ফজনা শীজিন্ননবা প্রধান মন্ত্রীনা নহা ওইরিবা ওফিসরশিংদা তকশিনখি। মীয়াম্না সরকারদা থম্লিবা থাজবশিং অদু নহা ওইরিবা ওফিসরশিংনা মখোয়গী ৱাখলদা থম্নবা অমসুং মখোয়না থবক তৌরিঙৈ মতমদা মীয়াম্না অনিংবা থুংনবা খ্বাইগী ফবা মওংদা থবক তৌনবা মহাক্না তকশিনখি। মখোয়গী মথৌ তৌরিঙৈদা মীয়ামগা নকশিন্ননা থবক তৌনবা অমসুং মীয়ামগী থবক তৌনবা প্রধান মন্ত্রীনা নহা ওফিসরশিংগী পুক্নিং থৌগৎখি। মহাক্না হায়খি, মীয়ামগা নকশিন্ননা থবক তৌবা অসিনা মখোয়গী পান্দমশিং অদু ফংনবগী মরুওইবা পাম্বৈশিংনি। নহা ওইরিবা ওফিসরশিংনা উৎখিবশিং অদু প্রধান মন্ত্রীনা থাগৎখি।
মোস্কোদা এরোপ্লেন কাইবগী থৌদোক্তা লৈখিদ্রবশিংগী মফমদা প্রধানমন্ত্রীনা অৱাবা ফোংদোকখ্রে

মোস্কোদা এরোপ্লেন কাইবগী থৌদোক্তা লৈখিদ্রবশিংগী মফমদা প্রধানমন্ত্রী শ্রী নরেন্দ্র মোদীনা অৱাবা ফোংদোকখ্রে প্রধানমন্ত্রীনা হায়খি, “মোস্কোদা ঙসি এরোপ্লেন কায়বদা লৈখিদ্রবশিংগী মফমদা থমোয় শোক্না অৱাবা ফোংদোকচরি । লৈখিদ্রবশিংগী ইমুং মনুংগী অৱাবদা শরুক য়াজরি ।”
মন্ত্রীমন্দলনা সশস্ত্র সীমা বলগী গ্রুপ (এ) এগজিক্যুতিব ওফিসরশিংবু সেন্ত্রেল গ্রুপ (এ) সর্বিস অমসুং কেদর রিভ্যু ফংহন্নবা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা সশস্ত্র সীমা বল (এসএসবি)গী গ্রুপ (এ) এগজিক্যুতিব ওফিসরশিংবু সেন্ত্রেল গ্রুপ (এ) সর্বিস অমসুং কেদর রিভ্যু ফংহন্নবা অয়াবা পীখ্রে। মসিগী মখাদা এসএসবিগী থবক-থৌরম অমসুং শিন্দোক-শিঞ্জিন্দা মঙম শান্ননবা এসিস্তেন্স কমান্দেন্ততগী হৌরগা ইন্সপেক্তর জেনরেল রেঙ্ককী অপুনবা ফম ১৯গী গ্রুপ ‘এ’ ওফিসরশিংগী রিভ্যু তৌবা য়াওরি। লৈরিবা গ্রুপ ‘এ’ ফমশিং ১২৫৩দগী ১২৭২দা হেনগৎহনদৌরি, মসিগী ৱারোল মখাদা পীরিঃ ১. ইন্সপেক্তর জেনরেল (এসএজি থাক)গী ফম অনি হেনগৎপা। ২. দিআইজি/কমান্দেন্ত (জেএজি থাক)কী অপুনবা ফম ১১ হেনগৎপা। ৩. দিসি (এসতিএস থাক)গী ফম ২ হেনগৎপা। ৪. এসি (জেতিএস থাক)গী ফম ৪ হেনগৎপা। য়ুম্ফম ঙমখৈগী লমদমগী মীওইশিং ঙাক-শেন্নবা, জাতিগী ৱাখল্লোন শন্দোক্নবা অমসুং লমদম অসিদা ঙাক-শেলগী ফিভম ফগৎহন্নবা ১৯৬৩দা সশস্ত্র সীমা বল শেমখি। ২০০১দা বল অসি কেন্দ্রগী য়ুমলৈ-কৈরৈ মন্ত্রালয়গী মখাদা থমখি। মসিগী মতুংদগী বল অসিনা ভারত-নেপাল অমসুং ভারত-ভুতানগী ঙমখৈশিংদা ঙাক-শেলগী থবক পাইখৎলি। বল অসিদা লেফ্ত ৱিং এক্সত্রিমিজমনা শোকহল্লবা মফমশিং লোইননা জম্মু-কশ্মীর অমসুং অসমদা অরোনবা অমসুং ঙাক-শেলগী থৌদাং পীখি। বল অসিদা হৌজিক হৌজিক থৌমী ৯৬,০৯৩ থবক তৌরি, মসিদা বতালিয়ন ৭৩ (এনদিআরএফ বতালিয়ন ২ য়াওনা) লৈ। মসিগী মমাংদা চাওথোকপা অমসুং শেমগৎ-শাগৎপগী থবক ২০০৫, ২০১০ অমসুং ২০১১দা পাংথোকখি।
প্রধান মন্ত্রীনা কোরোনা ভাইরস থিম ইশৈগীদমক শৈশকপা-শৈশকপীশিংবু থাগৎখ্রে

প্রধান মন্ত্রী শ্রী নরেন্দ্র মোদীনা কোরোনা ভাইরস থিম ইশৈগীদমক শৈশকপী মালিনি অৱস্থি অমসুং শৈশকপা প্রিতম ভারতৱানবু থাগৎপা ফোংদোকখ্রে। প্রধান মন্ত্রীনা ইশৈ অদু ত্বিতরদা শেয়ার তৌখি অমদি ইখি, “জনতা কার্ফিয়ুগী মতাংদা মীপুম খুদিংমক্না মখোয়-মখোয়গী ওইবা মওংদা থৌদাং লৌরি। ফোল্ক শৈশকপী @maliniawasthi জীনা মহাক্কী ওইবা মওংদা মীয়াম্বু পুক্নিং থৌগৎলি … #JantaCurfew”, জনতা কার্ফিয়ুগী মতাংদা ফোল্ক শৈশকপা প্রিতম ভারতৱান জীনা তোপ-তোপ্পা অমসুং য়াম্না খোইথুম্লবা পাউজেল অমা পীরি… #JantaCurfew” প্রধান মন্ত্রীনা মিদিয়াগী ইচিল-ইনাওশিংবু মতিক চাবা ই-পাউ শন্দোকপদা নত্তনা মতিক চাবা চেকশিন থৌরাং লৌখৎপগীদমকসু থাগৎপা ফোংদোকখি। আশা অমসুং পোজিতিবিতীগী পাউজেল শন্দোকপগীসু মহাক্না মিদিয়াবু থাগৎপা ফোংদোকখি। মহাক্কী ‘জনতা কার্ফিয়ু’ পাউজেল শন্দোকপগীদমক শক্নাইরবা মীওইশিংবু মহাক্না থাগৎপা ফোংদোকখি। ত্বিতরদা মহাক্না হায়খি, “শক্নাইরবা মীওইশিংনা কোরোনা ভাইরস থেংননবা নোংমাইজিং নুমীৎ অসি য়ুমদা লৈনবা পুক্নিং থৌগৎলি। অমদি মীয়ামগী সপোর্তসু অকনবনি।” প্রধান মন্ত্রীনা ঙসি মীয়ামদা ‘জনতা কার্ফিয়ু’গী শরুক অমা ওইনবা তকশিনখি অমসুং হায়খি মদুদি মসিনা কোবিদ-১৯গী লাইচৎকী মায়োক্তা থেংনবদা অচৌবা থৌনা হাপচিল্লগনি। মতম অসিদা সোসিয়েল দিস্তেন্সিংগী মরুওইবা অদু পল্লদুনা প্রধান মন্ত্রীনা প্রজাশিংদা ইমুং-মনুংগা নুঙাইনা মতম লেন্নবা, তেলিবিজন্দা নুঙাইরবা থৌরম য়েংনবা অমদি অফবা মথেল-লুকোই চানবা হায়খি। মহাক্না হায়খি মদুদি কোবিদ-১৯গী মায়োক্তা লান্থেংনরিবা লানফম অসিদা ঐখোয় পুম্নমক মরুওইবা লান্মী ঙাক্তনি অমদি মীৎশিং-নাশিংনা অমসুং চেকশিন্না লৈবনা অতোপ্পা পুন্সী লাখ কয়া অমসু মতেং পাংবা ঙমগনি। মহাক্না মসিমসু হায়খি মদুদি লৈরক-খুল্লকশিং ইহাং হাংলি অদুবু কোবিদ-১৯ থেংননবা ৱারেপতি মপুং ফারি।
রাইসিনা দাইলোগ-২০২১

প্রধান মন্ত্রী শ্রী নরেন্দ্র মোদিনা ভিদিওগী খুৎথাংদা ঙসি ভর্চুয়েল ফোর্মেততা রৱন্দাগী রাস্ত্রপতি ঐচ.ই. পোল কাগমনা চিফ গেস্ত ওইনা অমসুং দেনমার্ক্কী প্রধান মন্ত্রী ঐচ.ই.মেত্তে ফ্রেদেরিক্সেননা শরুক য়াদুনা পাংথোকখিবা রাইসিনা দাইলোগ হৌদোকপগী সেসনদা ৱা ঙাংখ্রে৷ এক্সতর্নেল এফিয়র্স মন্ত্রালয় অমসুং ওবজর্বর রিসর্চ ফাউন্দেসন অনিনা পুন্না খুৎশম্নদুনা শিল্লিবা রাইসিনা দাইলোগকী ৬শুবা ইদিসন অদু ভর্চুয়েল ফোর্মেততা ২০২১গী এপ্রিল ১৩-১৬ ফাওবা পাংথোক্লগনি৷ "#ভাইরেলৱার্ল্দ: আউতব্রেক, আউতলিয়র অমসুং আউত ওফ কন্ত্রোল” অসিনা ২০২১ ইদিসনগী থীম ওইরি৷ চহী অমা হেন্না মালেম অসিবু ৱাহন্দুনা লাক্লিবা কোবিদ-১৯ লাইনা-লাইচৎ অসি লৈনা-লৈনা রাইসিনা দাইলোগকী করেন্ত ইদিসন অসি পাংথোকখ্রে হায়না প্রধান মন্ত্রীনা ফোংদোকখ্রে৷ গ্লোবেল সিস্তেমশিং অসিনা লাইনা অসিগী সিম্পতোমশিং অসি য়েংশিনবতা নত্তনা লাইনা অসিবু নাহল্লিবা মহিক অসিগী মতাংদসু থিজিনগদবনি হায়না প্রধান মন্ত্রীনা ফোংদোকখ্রে৷ ঐখোয়গী ৱাখল্লোনশিং অসিদা মীওইবা জাতিবু য়াম্না মরু ওইনা খন্ননবগীদমক অমসুং ঙসি থোক্লিবা প্রোব্লেমশিং অমসুং হয়েং থোক্লক্কদবা চেলেঞ্জশিং অসি থেংননবা প্রধান মন্ত্রীনা ফোংদোকখ্রে৷ ভারতনা লৈবাক অসিদা অমসুং অতোপ্পা লৈবাকশিংদা মতেং পাংদুনা লাইনা-লাইচৎ অসি থেংনরি হায়নসু প্রধান মন্ত্রীনা ফোংদোকখ্রে৷ লাইনা-লাইচৎ অসিনা পীরিবা তোঙান তোঙানবা চেলে়ঞ্জশিং অসি পুন্না খুৎশম্নদুনা থেংননবা মহাক্না ফোংদোকখ্রে অমসুং মালেম অসিগী শাফনবা ভারতনা লেপ্পা-লৈতনা হোৎনগনি হায়না মহাক্না ফোংদোকখ্রে৷
প্রধান মন্ত্রীগা ক্বালকোমগী সি.ই.ও., শ্রী খৃস্তিয়ানো অমোনগা উনখ্রে

ঙসি প্রধান মন্ত্রী, শ্রী নরেন্দ্র মোদীগা ক্বালকোমগী সি.ই.ও., শ্রী খৃস্তিয়ানো অমোনগা উনখি৷ মীফম অদুদা, মখোয়না ভারতকী তেলিকম্ম্যুনিকেসন অমদি ইলেক্ত্রোনিক সেক্তরদা ফংহনখিবা ইনবেস্তমেন্তগী খুদোংচাবশিং অদুগী মতাংদা খন্ন-নৈনখি৷ মসিগী মনুং চনখিবশিং অদুদি হন্দক ইকুই কুইদ্রিঙৈদা লোঞ্চ তৌখিবা ইলেক্ত্রোনিক্স সিস্তেম দিজাইন অমসুং মেনুফেকচরিং(ই.এস.দি.এম.)গী প্রদক্সন লিঙ্ক ইন্সেন্তিব স্কিম(পি.এল.আই.)অমদি ভারত্তা সেমিকন্দক্তর সপ্লাই চেনগী চাওখৎ-থৌরাংশিং য়াওখি৷ ভারত্তা লোকেল ইন্নোবেসন ইকোসিস্তেম শেমগৎনবগী স্ত্রাতিজীশিংসু খন্ন-নৈনবা অসিদা য়াওখি৷